b'\n_START_ARTICLE_\nTanel Lepsoo\n_START_PARAGRAPH_\nTanel Lepsoo (s\xc3\xbcndinud 6. juunil 1970 Tartus) on eesti romanist ja t\xc3\xb5lkija. Ta on Tartu \xc3\x9clikooli maailma keelte ja kultuuride kolled\xc5\xbei lektor ning asedirektor.\n_START_SECTION_\nHaridus\n_START_PARAGRAPH_\nTa l\xc3\xb5petas 1988. aastal Tartu 15. Keskkooli ning 1993. aastal Tartu \xc3\x9clikooli bakalaureusekraadiga prantsuse keele ja kirjanduse alal. Magistrikraadi sai ta 1994. aastal Pariisi 3. \xc3\x9clikoolist (Sorbonne-Nouvelle) teatri ja etenduskunstide alal. 2006. aastal kaitses ta Tartu \xc3\x9clikoolis doktorikraadi t\xc3\xb6\xc3\xb6ga "Autorifiguuri avaldumine t\xc3\xa4nap\xc3\xa4eva prantsuse n\xc3\xa4itekirjanduses: representatiivsest ise-subjektist efemeerse ise-subjektini".\n_START_SECTION_\nT\xc3\xb6\xc3\xb6k\xc3\xa4ik\n_START_PARAGRAPH_\nTanel Lepsoo oli aastail 1989\xe2\x80\x932004 Tartu Descartes\'i L\xc3\xbctseumi prantsuse keele ja kirjanduse \xc3\xb5petaja, aastail 1993\xe2\x80\x931994 ning 1998\xe2\x80\x931999 Pariisi ida keelte ja kultuuride instituudi eesti keele ja kirjanduse \xc3\xb5petaja, aastail 1994\xe2\x80\x932005 Tartu \xc3\x9clikooli germaani-romaani filoloogia osakonna prantsuse keele ja kirjanduse \xc3\xb5petaja (samal ajal 1996\xe2\x80\x931998 ka Tartu \xc3\x95petajate Seminari prantsuse keele \xc3\xb5petaja). Aastast 2006 on ta Tartu \xc3\x9clikooli lektor.'